-1-

מסמך ג' 1 – תנאים כלליים מיוחדים

-2-

מסמך ג' – 1 תנאים כלליים מיוחדים

1.	כללי

2.	התארגנות באתר הבניה והמבנים דרכי הגישה לאתר הכרת השטח.
	א.	שטח ההתארגנות בו יוכל הקבלן להעמיד מבני עזר זמניים, חומרים, ציוד וכיו"ב 		יהיה בתחום אתר הבנייה בלבד.
	ב.	על הקבלן להגיש למפקח, לא יאוחר מאשר שבוע 	מיום מתן צו התחלת 
העבודה, תכנית ובה הצעתו להתארגנות באתר הבנייה תוך	שמירת שטח 
התארגנות ואיחסון מתאים ליתר הקבלנים שיעבדו באתר, 			המעוסקים ישירות על ידי המזמין בביצוע המבנה, 	אם יהיו כאלה. תכנית זאת 	תכלול מפת האתר ועליה מסומנים מיקום המתקנים הזמניים, דרכי הגישה, 		המחסנים, מיקום המנוף, שטחי מיקום האחסון, מיקום המבנים שישמשו 		למשרדי הקבלן והמפקח, השרותים לנוחיות העובדים ולאכילה וכיו"ב.
ג.	אחסון
- הקבלן יכשיר שטח לאחסון כלים וחומרים בתוך שטח ההתארגנות לרבות
  מחסן נעול על פי ההגדרות של הנעילה למשרדים כמפורט להלן.
- באפשרות הקבלן להקים שטח אחסון חיצוני למיתקן. במידה ויממש אופציה זו
   באחריותו להציב שמירה במקום במהלך כל תקופת הביצוע על פי הנחיות 
   חברת הביטוח.

- 3 -

3.	תנועה ונתיבי תנועה במתקן
א.	נתיבי התנועה, כבישים, ושבילים, אל מקום העבודה וממנו כולל שילוטם
וסימונם ולרבות הכנה של שבילים זמניים ודרכים זמניות יתואמו עם המפקח.
		כל נזק אשר יגרם לכבישים ו/או משטחים קיימים – יתוקן על ידי הקבלן ועל
		חשבונו לשביעות רצונו המלאה של המפקח.
		אין להעלות כלי רכב על גבי נתיב תנועה כל שהוא בלי לוודא שגלגליו נקיים,
		והחומר המועמס עליו אינו מתפזר בזמן הנסיעה.
ב.	כניסה ויציאה של כלי רכב והולכי רגל של הקבלן ועובדיו, יהיו בהתאם להוראות 
הקיימות בשער המתקן.
ג.	על הקבלן להבטיח תנועה בטוחה של הולכי רגל וכלי רכב מכל סוג שהוא (לרבות
כאלה המובילים עפר או חומרי בניה ) ללא הפרעות בזמן עבודתו, לרבות השגת
אשורי הגורמים השונים, כמו משטרת ישראל, משרד התחבורה, הרשות המקומית, שב"ס  וכל גורם אחר שאישורו נדרש עפ"י דין לצורך העבודה.
הקבלן יאפשר שימוש בדרכים שהוכשרו על ידו גם לקבלנים אחרים שיעבדו באתר ובפרוייקט בכלל, גם אם הם מועסקים ישירות ע"י המזמין.
תשומת לב הקבלן מופנית לקיום עמודי חשמל, טלפון, קווי מים וביוב (לרבות תת קרקעיים) ועל הקבלן להמנע מלפגוע בהם פרט לנדרש להסיטם. על כל פגיעה, יודיע הקבלן מיידית לחברת החשמל ו/או לחברת בזק, ו/או הרשות המקומית, ו/או לכל רשות מוסמכת אחרת, לפי העניין וכן לידיעת המפקח וישא בכל ההוצאות הכרוכות בתיקונה של הפגיעה כאמור.

- 4 -

4.	בטיחות
א.	על הקבלן לקיים את  דרישות  כל דין הנוגעות לבטיחות בעבודה  ולקיים כל  הוראה של רשות מוסמכת, לרבות, הוראות משרד העבודה, חברת החשמל, חברת בזק וכיו"ב. לא תתקבל כל טענה של הקבלן בגין אי - ידיעת דרישה 	כל שהיא של מי מהרשויות.
ב.	על הקבלן לנקוט בכל האמצעים והזהירות הדרושים באתר ובדרכי הגישה אליו וכן ולדאוג לשלום המשתמשים באתרים בדרכי הגישה.
ג.	במידה וכתוצאה מפעילות הקבלן, תגרמה הפרעות לתנועה, או לעבודות קבלנים
 אחרים או שיגרם מפגע בטיחותי וכו' , רשאי המפקח להפסיק את עבודות הקבלן, עד אשר יינקטו האמצעים המתאימים למניעת הפרעות או מפגעים אלה, לשביעות רצונו המלאה של המפקח. הפסקה מסוג זה לא 	תוכר כעילה להארכת תקופת הביצוע.
ד.	הקבלן נדרש למנות באתר ממונה על בטיחות אשר ימצא באתר במשך כל שעות
הפעילות ויהיו בידיו כל הפרסומים של הכללים, ההוראות והחוקים בנושא.
ה.	הקבלן  ימלא עם תחילת העבודה את ההודעה על פעולות בנייה לפי פקודת
הבטיחות בעבודה (נוסח חדש) תש"ל- 1970 (סעיף 192) וימסור לידי המפקח תצלום הודעה ואישור משלוח ההודעה בדואר רשום.
ו.	אם ימנה המנהל או המפקח קבלנים אחרים נוספים, בין אם הם כפופים לקבלן
ובין  אם לא, יהיה הקבלן אחראי על עבודתם בכל הנוגע לבטיחות בעבודה. סמכותו ואחריותו לגביהם תהיה כקבלן ראשי לכל דבר ועניין.

5.	שמירה ותאורה
	א.	החל מתחילת ביצוע העבודה ועד למסירתה למזמין, אחראי הקבלן אחריות 			מלאה ובלעדית לשמירת עבודותיו ומוצריו באתר העבודה ומבנים עצמם 			ולהשגחה עליהם, על כל המתקנים הארעיים שבהם ועל כל הרכוש של המזמין 		במבנים, באתר הבניה ו/ או בסמוך לו. במקרה של נזק, אובדן או פגיעה למבנים, 		או לכל חלק מהם או לכל חלק מהמתקנים הארעיים, או לרכוש כאמור לעיל, 		מאיזו סיבה שהיא, יתקן הקבלן את הנזק ויחזיר את המבנים לקדמותם, על 			חשבונו, כך שלאחר תיקון הנזק יהיו  המבנים במצב המתאים, מכל  הבחינות, 		לדרישות החוזה ולהוראותיו של המפקח.
ב.	הקבלן יתקין ויקיים, על חשבונו, תאורה באתר הבנייה, לצורך הגנה על 
העבודות,  ו/או על המבנים והמתקנים הקיימים באתר ובסמוך לו, ו/או
לבטיחות ולנוחיות הציבור.
התאורה תותקן בתוך הבנין עצמו ובנקודות חיצוניות שונות באתר לפי
קביעת המפקח ותופעל כל זמן ביצוע העבודות באתר. ההוצאות הנובעות מהפעלת התאורה, יחולו על הקבלן בלבד.

-5-

6.	תאום עם גורמים נוספים, מניעת נזקים והפרעות, אחריות למבנים מתקנים ומערכות:
א.	תשומת לב הקבלן מופנית לעובדה כי העבודה מתבצעת בבית סוהר פעיל 
ומאוכלס. על הקבלן לבצע את עבודתו תוך שיתוף פעולה ותיאום מלא והדוק עם הגורמים האחרים במתקן. הקבלן מתחייב לציית להוראות המפקח בכל הנוגע לשיתוף פעולה, תאום שלבים ועבודה בשעות שיקבעו.
על הקבלן לאחוז בכל האמצעים הדורשים למניעת נזקים לרכוש או לאדם כתוצאה מהעבודות שתבוצענה.
ב.	הקבלן יהיה אחראי לשלמות המבנים ומתקנים הקיימים באתר הבניה או
בסביבתו,  לרבות המערכות העל קרקעיות או התת קרקעיות יתקן על חשבונו כל נזק שיגרם כתוצאה מביצוע העבודה.
עם גילוי מתקן המפריע למהלך עבודתו עליו להודיע מיד למפקח, לקבל הוראות על אופן הטיפול בו ולבצע הטיה בטוב ו/או תיקון ו/או מתקן זמני אחר באופן שניתן יהיה להמשיך לתפעל את המתקן ו/או המערכת באותה רמת שירות כמו שהיתה לפני הגילוי ו/או ההטיה.
ג.	ללא קשר לנ"ל מתחייב הקבלן לבצע את כל העבודות המקדימות הנדרשות על פי
המפרטים, התכניות הקיימות, המטרדים והמערכות הידועות.
הטיפול האמור בס"ק ב' לעיל מתייחס רק למערכות ו/או מתקנים בלתי ידועים שאינם מופיעים ע"ג התכניות של שב"ס או שנתגלו בהפתעה תוך כדי תהליך הביצוע.
ד.	הקבלן מצהיר בזה כי הוא משחרר את המזמין והמפקח מכל אחריות לנזק הישיר או העקיף שיגרם לאותם מבנים מערכות ומתקנים קיימים ומתחייב לתקנם על חשבונו לשביעות רצון המפקח ולשאת בכל ההוצאות הן הישירות והן העקיפות שנגרמו כתוצאה מהנזק הנזק הנ"ל.

7.	נקיון האתר הבניה
א.	הקבלן אחראי על הנקיון השוטף של המבנה ושל אתר הבניה, לרבות המדרכות
והכבישים הסמוכים, בכל משך זמן ביצוע המבנה. כל עודפי עפר ו/או חומרים וכל פסולת בנין מצטברת יסולקו למקום מורשה לשפיכת הפסולת. הקבלן יסתום את כל הבורות והתעלות ויישר את כל קפלי הקרקע שנעשו בזמן ביצוע העבודה.
הנקיון יעשה מדי יום בין אם הלכלוך ו/או הפסולת ו/או העודפים הושארו ע"י הקבלן, בין אם ע"י קבלני המשנה שלו ובין אם הושארו ע"י קבלן אחר המופעל ע"י המפקח.

- 6 -

ב.	בסיום ביצוע העבודה ולפני מסירתה למזמין, ינקה הקבלן היטב את עבודותיו 
באתר כולו, וכן הליכלוך והשאריות האחרים באתר, שלפי קביעת המפקח הינם
תוצאה של עבודותיו של הקבלן. הנקיון יכלול שטיפה ונקיון יסודי המתבצע ע"י חברת נקיון בטרם אכלוס, של אלמנטים כגון רצפות, קירות, מחיצות, ציפויים, חיפויים, משטחים, דלתות, משקופים, חלונות, שמשות, פירזול, תיקרות, כלים הסניטריים, אביזרי חשמל, לרבות הסרת כתמי צבע, שמן וכגון אלו, לשביעות רצונו המלאה של המפקח.
ג.	לא ביצע הקבלן את חובותיו כאמור לעיל, רשאי המפקח להפעיל קבלן אחר לביצוע 
הנ"ל בכל מחיר שידרש והקבלן יחוייב בכל ההוצאות הנובעות מכך בתוספת של 12% דמי ניהול כמפורט בסעיף 57 לחוזה.

8.	בדיקת תכניות מסמכי חוזה והמצאות חומרים נדרשים לבצוע
א.	הקבלן יבדוק את כל התוכניות, את המידות ואת המצב באתר, לרבות
איזון וסימון. הנ"ל כולל סופרפוזיציה של מערכות בתוך המבנה ומחוצה לו וכן התייחסות למבנים ומתקנים קיימים.
ב.	במקרה שתתגלה טעות או סתירה בין התוכניות, במסמכים ובפרטים, 
לבין הקיים בשטח, יודיע הקבלן על כך מיד למזמין על מנת לאפשר בדיקה בזמן סביר. המזמין יחליט לפי איזה מהן תבוצע העבודה.
ג.	על הקבלן להחזיק במשרד שבאתר את כל המסמכים המפורטים 
בהסכם, לרבות המפרט הכללי (במהדורתו העדכנית), המפרטים, כתבי כמויות, תכניות וכן מכשירי מדידה וכיו"ב. המזמין המפקח ו/או המתכננים ויועצים, יהיו רשאים ולהשתמש במסמכים אלה ו/או בתוכניות, בכל שעה במשך היום, בכל תקופות ביצוע העבודה.
ד.	מובהר בזה כי כל התוכניות הנוגעות לביצוע העבודות הינן רכושו 
הבלעדי של המזמין והוא בעל זכויות היוצרים לגביהן והקבלן מתחייב לשמור על תוכנן בסוד. לא להכין מהם העתקים, ולא להעבירן לידי כל אדם ו/או גוף שלא לצורך ביצוע העבודות.
הקבלן מאשר ומצהיר בזה כי הוא מקבל את התוכניות לידיו כנאמן לתקופת ביצוע העבודות ואסור לו להשתמש בהן לכל מטרה אחרת, או למסור את תוכנן, הקבלן מוותר בזה על זכות עכבון בקשר לתכניות ו/או חלק מהן.

- 7 -

ה.	על הקבלן לבדוק בטרם הגשת הצעתו את כל חומרים האביזרים והציוד
הנדרשים לצורכי הבניה ובמידה ויש חומר או אביזר אשר איננו קיים במלאי אצל היצרנים או שעשוי להיווצר פיגור בעבודה בשל איחור באספקתו, יתריע על כך בפני המזמין בטרם יגיש הצעתו או יציג את הבעיה במסגרת סיור הקבלנים. הגיש הקבלן את הצעתו (בין אם המזמין קיבל דעתו בקשר לחומרים או הציוד הנ"ל ובין אם לא) הצעתו נבחרה ונחתם עמו חוזה לבצוע העבודה עליו לפעול מבעוד מועד להזמנת החומרים ו/או הציוד ו/או האביזרים העשויים לעורר קושי באספקת ו/או בביצוע. לא תתקבל כל טענה על כי הקבלן התריע על קיום הבעיה או על כי נתקל בבעייה של אספקה של חומר או אביזר או ציוד תוך כדי הביצוע.

9.	שווה ערך
א.	שווה ערך – פרושו, חומר או מוצר דומה מבחינת האיכות לחומר ו/או למוצר הנקוב באחד ממסמכי החוזה. הקבלן רשאי להציע שוה ערך לחומר ו/או מוצר שנדרש בכתב הכמויות בתנאי שהחומר ו/או המוצר שווה ערך טכנית בכפוף לאישור המוקדם של המפקח.
ב.	לא אישר המפקח את המוצר שלפי דעת הקבלן הוא שווה ערך ישתמש קבלן במוצר שנדרש מלכתחילה. בכל מקום שמוזכר שם היצרן או שמו המסחרי של חומר ו/או המוצר, מתיחס המחיר בכתב הכמויות לבצוע העבודה באמצעות החומר ו/או המוצר הנזכר. במקרה של שימוש בחומר ו/או מוצר חלופי שהוצע ע"י הקבלן ושאושר על ידי המפקח כשווה ערך למוצר הנקוב בכתב הכמויות, לא יהיה מחיר הסעיף גבוה יותר מהמחיר המצויין בכתב הכמויות.
ג.	אישר המפקח שוה ערך והתברר בסופו ששוה הערך אינו נותן את אותו מענה,
יהיה הקבלן אחראי להחלפתו  ו/או לבצע באמצעות חומר אחר וזאת ללא כל תמורה נוספת.

10.	מהנדס ומנהל עבודה באתר מטעם הקבלן
א.	הקבלן יעסיק בקביעות במשך כל תקופת הביצוע מהנדס מנוסה הרשום בפנקס
המהנדסים, המהנדס ימצא באתר בכל השעות בהן מתבצעת העבודה, לרבות בשעות מעבר לשעות העבודה המקובלות.
המהנדס יחתום בעיריה על הטפסים הנדרשים כאחראי לביצוע.

- 8 -

ב.	בנוסף יועסק ע"י הקבלן מנהל העבודה ראשי קבוע אשר יהא אחראי לתאום כל בעלי המקצוע והפעלתם ויהיה ממונה על הבטיחות.
שמו של מנהל העבודה יועבר למשרד העבודה בטרם התחלת העבודה באתר.

11.	אישור קבלני משנה, יצרנים וספקים
א.	על הקבלן להגיש לאישור המזמין, תוך שבועיים מיום מתן צו התחלת העבודה
את רשימת קבלני המשנה, היצרנים והספקים שבדעתו להעסיק.
הרשימה תכלול פירוט עבודות דומות שעשה קבלן המשנה ב3- שנים האחרונות לרבות שמות של מפקח היכולים להמליץ על עבודתו.
ב.	סמכות המזמין הינה מוחלטת ובלעדית לאשר ו/או לפסול כל קבלן משנה, ו/או
יצרן, ו/או ספק שיוגשו לאישורו ופסילה זאת לא תהווה עילה לדרישות כספיות ו/או לדרישות להארכת תקופת הביצוע.
ג.	בנוסף מודגשת זכותו של המפקח, לסלק מאתר הבניה כל קבלן משנה ו/או יצרן
ו/או ספק אשר למרות האישור שניתן להעסקתו אם אינו מבצע או שאינו מסוגל לבצע לדעת המפקח את עבודתו בהתאם לדרישות לתוכניות ולמפרטים, או שאינו עומד בלוח הזמנים עליו התחייב הקבלן.
ד.	הקבלן מתחייב להגיש לאישורו של המפקח בתוך 7 ימים מיום סילוק קבלן 
המשנה או הספק או היצרן שמות של קבלני משנה או ספקים או יצרנים אחרים.
ה.	סילוק קבלן משנה, ו/או יצרן ו/או ספק, ע"י המפקח, לא יהוו עילה לתביעות
כספיות מצד הקבלן, ו/או לדרישות להארכת תקופת הביצוע.
ו.	האמור לעיל אינו עומד בסתירה לזכות המזמין לנקוט באמצעים על פי דין
כנגד הקבלן ו/או כדי לגרוע מאחריות הקבלן.

12.	שינויים ותוספות לסעיפי כתב הכמויות וניתוח מחירים חריגים:
א.	המפקח רשאי להורות לקבלן לבצע שנויים בעבודה ועל הקבלן יהיה לבצעם,
בין אם הם מופיעים בכתב הכמויות שבחוזה ובין אם לא.
ב.	במקרה שמחיר יחידה לסעיף כל שהוא אינו נכלל בכתב הכמויות הוא ישולם
על פי נתוח מחירים שיוגש ע"י הקבלן ויאושר ע"י המפקח.

- 9 -

ג.	ניתוח מחיר כנ"ל יכול להיות מוגש באחת מהדרכים הבאות (כאשר הראשונה
עדיפה על השיטה הבאה אחריה):
-	פרורטה למחיר קיים בחוזה.
-	נתוח המבוסס על מחירון המאגר המשולב לעבודות בניה במשרדי הממשלה, כולל הנחה של 10%. 
	לא תינתן / תשולם כל תוספת מקדמים על סעיפי המאגר.
-	 ניתוח תשומות, על בסיס עלויות בפועל (מלוות בחשבוניות מס או פירוט
אחר לשביעות רצון המפקח).
-	הצעות של קבלני משנה אחדים המפרטות חומרים, עבודה וכמויות.
ד.	ניתוח מחיר המבוסס על מחירוני ספקים / יצרנים או על פי הצעת הקבלן
משנה יחיד לא יתקבל, אלא באישור מיוחד של המפקח או המזמין (מראש ובכתב).
ה.	רווח קבלני (במקרה של עבודת קבלן משנה) יהיה 17% ויכלול את כל הוצאות
הקבלן לרבות מימון ותקורה ולרבות הוצאות קבלן המשנה. למען הסר ספיקות
מובהר שבמקרה של שרשרת קבלנים וקבלני משנה ישולם רווח קבלני של 17% 
בלבד לקבלן והוא יתחלק עמו בין קבלני המשנה לפי ראות עיניו.
ו.	ניתוח מחיר כנ"ל מחייב אישורו של המזמין וסיכומים בנושא עם המפקח הינם
בגדר של סיכומי ביניים והמלצות למזמין בלבד, ומחייבים כאמור אישור סופי
של המזמין.
ז.	מודגש למניעת ספיקות, שהקבלן אינו רשאי להתנות ביצוע העבודה הנוספת או 
החריגה באישור מוקדם של המחיר או של הארכת תקופת הביצוע וכי עליו לבצע כל עבודה שתוטל עליו, כאשר תהליך אישור המחיר החריג או הארכת תקופת הביצוע יתבצעו במקביל, או לאחר ביצוע העבודה, או בכל עת שהיא על פי המקרה.

13.	לוח הזמנים 
א.	הקבלן יתחיל בביצוע העבודה במבנה ובאתר הבניה, תוך 7 ימים מקבלת "צו 
התחלת עבודה".
ב.	על הקבלן לסיים ביצוע העבודה במלואה,  כולל מסירתו למזמין, אישור
הרשויות, ניקיון כללי, הרצה וויסות מערכות בתוך ,אחד עשר חודשים קלנדריים  מיום הוצאת צו התחלת עבודה.

-10-

ג.	על הקבלן להגיש תוך 7 ימים מיום הוצאת צו התחלת עבודה לוח זמנים מפורט,
בצורת גנט אשר יתאר את שלבי ביצוע העבודה לרבות הפעולות שבנתיב הקריטי.
ד.	לאחר בדיקת לוח הזמנים המפורט על ידי המפקח,  והכנסת שינויים שידרשו, אם
יהיו כאלה, יהפך לוח הזמנים המפורט למסמך בלתי נפרד מהחוזה.
ה.	במידה ועם סיום העבודה לא יהיה חשמל קבוע באתר הקבלן יביא על חשבונו תשתית חשמל או גנרטור לצורך הפעלות והרצות של המערכת.

14.	שעות העבודה
בכדי לספק את השירות הדרוש, עובדי הקבלן יפעלו במשך שעות העבודה המקובלות 07.30 עד 16:30 .המזמין רשאי לשנות ו/או להקטין את שעות העבודה הנ"ל. במקרה זה הקבלן לא יהיה זכאי לשום תשלום או הארכת תקופת הביצוע.

15.	אחריות
הקבלן אחראי לפעולתו התקינה של המתקן למשך שנתיים מיום אישור המערכת וקבלתה ע"י המזמין.
העובדה שהקבלן ביצע את העבודה בהתאם למפרט והתוכניות אינה מסירה מהקבלן את האחריות עבור פעולתו התקינה. הקבלן בלבד יהיה אחראי על כל תקלה הנובעת משגיאות תכנוניות שקבלן בעל ידע מקצועי מסוגל לגלותן.
העובדה שהיועץ הביע את דעתו בזמן בחירת הציוד או החומר או חלק מהמתקן או אישור העבודה שבוצעה בזמן הביצוע או בזמן הבדיקה, לא מסירה את האחריות מהקבלן. במקרה ויתגלו פגמים או ליקויים בחומר, בציוד, בפעולתה התקינה של המערכת, או בטיב 
העבודה תוך תקופת האחריות, רשאי היועץ לדרוש מהקבלן לתקן את העבודה הלקויה ו/או להחליף את הציוד או את האביזרים הלקויים ועל הקבלן לבצע את התיקונים ו/או החלפת הציוד ואביזרים תוך תקופה שתיקבע על ידי היועץ ותבוצע על חשבון הקבלן.

16.	אחזקה
בתקופת האחריות יטפל הקבלן בשער על כל חלקיו ויחזיקו במצב פעולה תקין בהתאם להוראות הטכניות של יצרן הציוד ויחליף על חשבונו את כל החלקים אשר יתקלקלו בגלל ליקויים בטיב החומר או העבודה. 

-11-
כלי עבודה ובית מלאכה
הקבלן יהיה מצויד בכל החלקים, האביזרים, החומרים, המתקנים והמכשירים הנדרשים לטיפול כולל אמצעי פירוק, הרמה, העברה, הובלה, הרכבה וכיוון.
הקבלן יהיה בעל מלאכה מתאים לביצוע עבודות תיקון ציוד ושיפוצים המתאימים לציוד המותקן.

עובדים 
הקבלן יעסיק לצורך ביצוע הטיפולים בבעלי מקצוע מיומנים ובעלי ניסיון במספר הדרוש ובאופן שתובטח האחזקה ברמה גבוהה.

תיקוני תקלות
תיקוני תקלות (הגעה למתקן ותיקון מלא של התקלה) יבוצעו על ידי הקבלן תוך 4 שעות מרגע קבלת ההודעה במשרדי הקבלן.
ההודעה תיעשה על ידי נציג המזמין. אם לא עמד הקבלן בתנאי זה, יופעל קנס נגדו וגם יהיה רשאי המזמין לבצע את העבודה ע"י אחרים. תשלום לאחרים יקוזז מהסכומים המגיעים לקבלן השערים. ביצוע התיקונים ע"י אחרים אינו מסיר אחריות על המתקן מהקבלן שביצע אותו.

מוקד קבלת הודעות
הקבלן מתחייב לקיים (ללא תשלום נוסף) מוקד מאויש לקבלת הודעות על תקלות בכל שעות היום והלילה ובמשך כל ימות השנה, כולל ימי שישי, שבתות, חגים ומועדים ולמסור רשימת מספרי טלפונים בהם ניתן להשיג עובד תורן. הקבלן יציין את עדיפות הפנייה לעובדים לצורך תיקוני תקלות. העובד התורן יהיה מיומן ובעל מקצוע ברמה גבוהה המסוגל להתגבר בכוחות עצמו על כל תקלה בשערים ופשפשים ולהחזירם לשימוש. העובד התורן של הקבלן יהיה מצוייד במכשיר "פלאפון" כך שניתן יהיה לאתרו במהירות.

17.	תיק מתקן ותכניות עדות AS MADE) )
א.	עם גמר העבודה יכין הקבלן על גבי העתק של התוכניות לביצוע, את העבודות
שבוצעו למעשה וכן את הקווים התת-קרקעיים בהם נתקל בעת עבודתו.
ב.	תכניות אלו ימסרו למתכנן לבדיקה לאחר בדיקתו ואישורו את התכניות יכין 
הקבלן דיסקטים הכוללים את תוכניות העדות בהן מצויינות במפורש מהן הסטיות מהתוכניות אשר נמסרו לביצוע וימסרו למזמין מערכת של 3 סטים של דיסקטים ותכניות (תדפיסים) חתומים על ידו (הדיסקטים של התכניות לבצוע ימסרו לקבלן ע"י המזמין).
ג.	בנוסף לתכניות העדות והדיסקטים כאמור לעיל יגיש הקבלן 3 תיקים של ספרי
מתקן הכוללים הוראות שימוש, הוראות אחזקה, תעודות אחריות וכו'.

-12-
18.	עבודות שלא תמדדנה
א.	בנוסף לאמור בכל מקום אחר בחוזה, העבודות המפורטות להלן או דוגמתן לא
תמדדנה, לא ישולם בעדן תשלום נוסף כלשהו ורואים אותן ככלולות בשכר החוזה ובתחשיב התקורה של הקבלן למרות שאינן מפורטות:
-	תיאום עבודות הקבלן עם כל הרשויות ובכלל זה גורמי שב"ס, משרדי
הממשלה לרבות המשרד לבטחון פנים, הרשות המקומית לרבות מהנדס העיר, מכבי אש, מכון התקנים וכו'.
-	קיום כל הדרישות וההוראות של הרשויות המוסמכות.
-	תיאור עבודות הקבלן עם עבודתם של כל אחד מהקבלנים האחרים 
העובדים באתר הבניה והמועסקים ישירות על ידי המזמין ביצוע העבודה.
-	הטיית מערכות זמניות, סלילת גישה חלופית, ע"מ לאפשר המשך שימוש
תקין במבנים הסמוכים.
-	סידורי ניקוז ארעי, לרבות לשאיבת מים בשעת הצפה, במידה ויהיה צורך
בכך.
-	אמצעי זהירות למניעת פגיעות הפרעות ותקלות לפעילות הקיימת באתר
הבנייה וסביב לו, לרבות ההפרעות, הפגיעות והתקלות העלולות להגרם על ידי קבלנים אחרים העובדים באתר  והמועסקים ישירות על ידי המזמין בביצוע העבודה.
-	התקנת גדרות או חסימות או מעקות וכן כל אמצעי אחר הנדרש  
לבטיחות או למניעת הפרעה לסביבה.
-	הוצאות שמירת עבודות, וציוד הקבלן באתר הבניה, שמירה על שלמות
                                         גידור ותאורה.

-13-

-	התקנת שלט מתכננים מואר בגודל 20 מ"ר לפי פירוט שימסר ע"י 
המפקח.
-	הקמה, אחזקה ונקיון מבני עזר, סידורי נוחיות לעובדים, מחסנים,
ומשרדי הקבלן והמפקח לרבות הריהוט, המתקנים והציוד בהם ואחזקתם השוטפת.
-	מדידה, סימון, פירוק וחידוש סימון באם ידרש.
-	הוצאות התקנה, הפעלה, אחזקה וצריכת מים, חשמל וטלפון באתר 
הבניה ובמבנה עצמו, לרבות התקנת מונים.
-	ניהול האתר לרבות מהנדסים, מנהל עבודה, מודד, חישובי כמויות לרבות הכנת חשבונות, כמויות תכניות יצור ואישורם כנדרש.
-	הוצאות הכנת לוח הזמנים המפורט, הרצתו במחשב, עדכונו וקבלת 
נתונים ודיווחים כנדרש.
-	סילוק חומרים וחלקי מבנה שנפסלו על ידי המפקח ואספקת חומרים
אחרים במקומם.
-	ניקוי שוטף של המבנה וסביבתו וניקוי לקראת המסירה.
-	קביעת אביזרים במבנה, הכנת חורים, קדחים, מתלים, ווים, שרוולים
פיגומים בין אם עבור הקבלן עצמו ובין אם עבור קבלני המשנה, על מנת להמנע משבירות מיותרות בעת בצוע עבודות גמר.
-	סיוע והשלמה לעבודות המתבצעות ע"י קבלני המשנה שלו ואשר אינן
מפורטות בסעיף ספציפי בכתב הכמויות (כגון עבודות עזר לקבלן המשנה למעליות , לרבות פיגום, יציקת משקולת, סיוד וכו'). הדבר מחייב את הקבלן לקרא בעיון את כל כתבי הכמויות של כל הפרקים ולוודא עם קבלני המשנה המופעלים על ידו  איזה סיוע ידרש ממנו בבוא העת על מנת למסור למזמין מתקן מושלם ומתפקד.
-	כל החומרים (ובכלל זה המוצרים לסוגיהם וחומרי העזר הנכללים 
בעבודה ו/או המשמשים לביצועה) הפחת שלהם,  והמסים החלים  עליהם.
-	כל העבודה וכוח האדם המקצועי והאחר הדרושים לביצוע העבודה 
בהתאם לתנאי החוזה, לרבות כל העבודות המתוארת בתכניות, בפרקים
המתאימים במפרטים הטכניים ו/או בכל מסמך אחר ממסמכי המכרז.
-	שימוש בציוד מכני, כלי עבודה , מכשירים, מכונות, פיגומים וכל ציוד
אחר שנדרש באתר, לרבות אחזקתם באתר, פירוקם וסילוקם בתום העבודה.

-14-

-	הובלת כל החומרים, כלי העבודה וכו' אל יעדם הסופי באתר, ובכלל
זה העמסתם ופריקתם, אחסנתם ושמירה עליהם באתר וכן הובלת העובדים לאתר וממנו.
-	הוצאות הגנה וביטוח של החומרים, העבודות, המבנים, העובדים
בטוח צד שלישי וכד', וכן הוצאות ההגנה מפני השפעות מזג אויר ונזקים אחרים מכל סוג, הן על עבודות שבבצוע, הן על עבודות שכבר הושלמו אך טרם נמסרו והן על עבודות שביצע צד ג' כל שהוא.
-	הוצאות בגין ביצוע דוגמאות, נסיונות, בדיקות מוקדמות לקביעת מקורות אספקה וביקורת במכונים ומעבדות.
-	כל ההוצאות הקשורות בהשלמת העבודה ואכלוס המבנה ע"י שב"ס.
-	הפעלות נסיונות וויסות המערכות האלקטרומכניות, בדיקות נתוני 
ציוד, הרצות וכד', הוצאות הקבלן בגין אימון ותרגול צוות של המזמין.
-	הוצאות תיקונים, החלפות, שיפוצים וכד', תוך כדי הבניה ו/או תקופת 
האחריות והבדק.
-	הכנת תכניות עדות וספרי מתקן (הכוללים תעודות אחריות,  הוראות
הפעלה, הוראות אחזקה, סכימות של לוחות וכד').
              -            אחריות לפעולה תקינה של המבנים והמערכות הכלולות בהסכם זה 
                           לתקופה אחריות ובדק כמצויין בהסכם.
              -            רווח הקבלן.

        ב.	מובהר בזאת שהרשימה דלעיל מובאת לצורך הדגמות בלבד ואין היא מתיימרת
לכלול את כל ההוצאות הכרוכות בביצוע העבודה והתקורה על מחירי היחידה. על הקבלן לקחת בחשבון בנוסף לנ"ל את כל הוצאותיו הכרוכות במילוי התנאים המפורטים בכל מסמכי החוזה, בים אם הם מצורפים לו ובין אם לאו. מחירי היחידה המפורטים בכתב הכמויות יחשבו ככוללים בתוכם את כל ההוצאות הנובעות  מדרישות החוזה על כל מסמכיו ולא ישולם לקבלן סכום נוסף עבור מילוי התנאים השונים המוזכרים במסמכים השונים של החוזה.

________________
חתימת         הקבלן